10. ΝΟΜΟΘΕΤ. ΔΙΑΤΑΓΜΑ υπ’ αριθ. 2188 της 15/15 Αυγ. 1952 (ΦΕΚ Α΄ 218) Περί επεκτάσεως διατάξεών τινων του Νόμ. 981/1949 «περί συμπληρώσεως των περί Στρατιωτικής Σχολής Ευελπίδων διατάξεων και εις τους υποψηφίους Ναυτικούς Δοκίμους». Άρθρον μόνον.-Η παρ. 2 του άρθρ. 2 του Νόμ. 981/1949 «περί συμπληρώσεως των περί Στρατιωτικής Σχολής Ευελπίδων διατάξεων» εφαρμόζεται και επί των εισακτέων Ναυτικών Δοκίμων, Μαχίμων και Μηχανικών, αρχής γενομένης από τους εισαχθησομένους εις Σχολήν Ναυτικών Δοκίμων κατά το τρέχον έτος 1952. (Η σχετική διάταξις του Νόμ. 981/49 έχει ούτω: «2.Εκ του όλου αριθμού των εισακτέων, πλην των προοριζομένων δια το Τεχνικόν Σώμα, τα 3/4 συμπληρούνται εκ των επιτυχόντων, λαμβανομένων κατά σειράν επιτυχίας και ανεξαρτήτως της κατηγορίας εις ην ούτοι υπάγονται και το 1/4 εκ των κατά σειράν επιτυχόντων υπολοίπων, υιών ή αδελφών Αξιωματικών εν ενεργεία ή αποστρατεία ή θανόντων, του κατά Γην, Θάλασσαν και Αέρα Στρατού, και υιών ή αδελφών θυμάτων πολέμου». Ο ανωτέρω Νόμος εχαρακτηρίσθη αντισυνταγματικός δια της υπ’ αριθ. 2434/1952 αποφάσεως Συμβουλίου Επικρατείας). Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 